CELEX: 62021TN0303
Language: ro
Date: 2021-05-31 00:00:00
Title: Cauza T-303/21: Acțiune introdusă la 31 mai 2021 – FC/EASO

19.7.2021   
            
            
               RO
            
            
               Jurnalul Oficial al Uniunii Europene
            
            
               C 289/46
            
         
      Acțiune introdusă la 31 mai 2021 – FC/EASO
      (Cauza T-303/21)
      (2021/C 289/62)
      Limba de procedură: greaca
      
         Părțile
      
      
         Reclamant: FC (reprezentant: V. Christianos, avocat)
      
         Pârât: Biroul European de Sprijin pentru Azil (EASO)
      
         Concluziile
      
      Reclamantul solicită Tribunalului:
      
                  —
               
               
                  anularea deciziei atacate, prin care se respinge reclamația formulată de reclamant la 26 martie 2021 în temeiul articolului 90 alineatul (2) din Statutul funcționarilor Uniunii Europene și
               
            
                  —
               
               
                  obligarea pârâtului la plata tuturor cheltuielilor de judecată efectuate de reclamant.
               
            
         Motivele și principalele argumente
      
      În susținerea acțiunii, reclamantul invocă următoarele motive:
      Decizia atacată este afectată de încălcarea principiului economiei de procedură și de încălcarea dreptului la o protecție jurisdicțională efectivă a reclamantului, pe baza următoarelor argumente:
      
                  1.
               
               
                  încălcarea dreptului la apărare al reclamantului, în măsura în care pârâtul continuă procedura fără a lega procedura disciplinară de erorile și încălcările drepturilor fundamentale săvârșite de pârât într-o fază anterioară, și anume în faza inițială a procedurii disciplinare, care continuă să își producă efectele și în a doua fază a procedurii disciplinare;
               
            
                  2.
               
               
                  încălcarea dreptului reclamantului de a fi ascultat.